अब हाउस सर्जनों को नहीं मिलेगी लंबी छुट्टी
पीजीआईएमएसमें दो जगह नौकरी करने के मामले के खुलासे के मामले केे बाद अब प्रबंधन ने तेजी से सख्ती करनी शुरू कर दी है। अतिरिक्त चीफ विजिलेंस ऑफिसर डॉ. आरबी सिंह की ओर से मामले में तथ्य जुटाए जा रहे हैं। साथ ही दो हाउस सर्जन की जगह एक एमबीबीएस स्टूडेंट्स के नौकरी करने के मामले में बयान भी लिए जा रहे हैं।
मामला स्वास्थ्य मंत्री तक पहुंचने के बाद अब प्रबंधन भी इसमें कोई चूक नहीं छोड़ना चाहता है। खासतौर से छह महीने के लिए लगाए जाने वाले हाउस सर्जन के नौकरी के मामले में अब लंबी छुट्टियां नहीं दिए जाने का प्रयास किया जा रहा है। इस पर फिलहाल जहां 6 या 6 से ज्यादा हाउस सर्जन हैं। वहां पर अब नौकरी के लिए ज्यादा लंबा अवकाश नहीं दिया जाएगा। फिलहाल 30 दिन की नौकरी में 6 हाउस सर्जन होने पर 5वें दिन नंबर आता है। ऐसे में अब इसे लगातार नौकरी देने के कदम उठाए जा रहे हैं। नए साल में एक जनवरी से शुरू होने वाली नौकरी के लिए इस तरह के कई एहतियात उठाए जाने की कवायद की जा रही है। बताया जाता है कि यह सभी स्टूडेंट्स 2007 में एमबीबीएस प्रवेश परीक्षा में पकड़े गए बैच के भी हो सकते हैं। उस बैच में ही इस तरह से मामले को उजागर किया गया था।
यहहै मामला : बतादें कि पीजीआईएमएस में एक एमबीबीएस स्टूडेंट्स दो हाउस सर्जन डॉक्टरों की जगह पर छह महीने से नौकरी करता हुआ पकड़ा गया है। इसमें आईसीयू में एक जुलाई को धीरज नाम के डॉक्टर की भर्ती बतौर हाउस सर्जन की गई। डॉ. धीरज ने साक्षात्कार तो खुद दिया, लेकिन जब आईसीयू में ड्यूटी ज्वानिंग का समय आया तो उसने अपने स्थान पर हेल्थ विवि से ही एमबीबीएस कर रहे देवेंद्र प्रताप सिंह को भेज दिया। देवेंद्र प्रताप सिंह की एमबीबीएस भी पूरी नहीं हो पाई है। अभी उसने दिसंबर में ही थर्ड प्रूफ पार्ट-2 की परीक्षा भी दी है। पांच महीने से लगातार नौकरी कर रहे देवेंद्र प्रताप सिंह ने आईसीयू में खुद को हमेशा डॉ. धीरज ही बताया। लगातार पांच महीने से यह खेल चलता रहा।
पैसे के लिए दे रहे धोखा
इसमामले में नाम छापने की शर्त पर एक हाउस सर्जन ने बताया कि यह मामला कोई नया नहीं है। कुछ हाउस सर्जन मोटे वेतन के लिए अक्सर इस तरह का फर्जीवाड़ा करते हैं। या तो उन्हें कहीं बाहर प्राइवेट जॉब मिल जाती है, जिससे बड़ा वेतन मिलता है और वे सरकारी अस्पताल में अपनी जगह दूसरे को नौकरी पर भेज देते हैं ताकि दोनों जगह से पैसा मिल सके। इसके अलावा कुछ हाउस हाउस सर्जन किसी एंट्रेस एग्जाम की तैयारी के लिए भी इस तरह का फर्जीवाड़ा करते हैं, ताकि कोचिंग का खर्च जुटाया जा सके। दिल्ली के सरकारी अस्पतालों में तो यह एक शगल बन चुका है।
hin_Deva hin_Deva hin_Deva hin_Deva hin_Deva hin_Deva